Zone franc

Ny zone franc dia fitambarana faritra jeôpôlitika izay ampiasana vola izay nifamatotra tamin' ny franc français taloha (zanatany taloha na fizaran-tany ampitan-dranomasina taloha) ary ankehitriny mifandray amin' ny euro amin' ny alalan' ny taham-panakalozana raikitra iantohan' ny Trésor français. Ireo vola ireo dia vokatry ny pôlitikam-piaraha-miasa amin' ny Banque de France sy ny banky foibe maro any amin' ny tany frantsay taloha, voafatotry ny fifanarahana.
vignette|205x205px|Franc pacifique
Ny franc des collectivités françaises du Pacifique (franc CFP) dia mifanandrify amin' ny faritra eo ambanin' ny fiandrianan' i Frantsa ary voakan' ny Institut d'émission d'outre-mer (IEOM). 

Ny Banque de France no mitantana ity atao hoe zone franc ity. Tamin' ny taona 2017 dia nitentina 188 lavitrisa dôlara amerikana ny fitambaran' ny harin-karena faoben' ireo firenena 14 mpikambana ao amin' ny zone franc, sanda mitovy amin' ny 7 % amin' ny harin-karena faoben' i Frantsa.
vignette|Rranc CFA (UEMOA)
Indreto ny vola tafiditra ao anatin' ny zone franc:

 ny franc CFA an' ny UEMOA any Afrika Andrefana (Benino, Borkina Fasô, Kôtidivoara, Ginea-Bisao, Maly, Nizera, Senegaly, Tôgô);
 ny franc CFA an' ny CEMAC, any Afrika Afovoany (Kamerona, Repoblikan' i Kôngô, Gabôna,  Ginea Ekoatôrialy, Repoblikan' i Afrika Afovoany, Tsady);
 ny franc comorien, ao Kômôro;
 ny franc pacifique (franc CFP), any amin' ny tanin' i Frantsa any Pasifika (Nouvelle-Calédonie, Polynésie française, Wallis-et-Futuna).

Misy vola hafa mitondra ny anarana hoe franc, nefa tsy mbola nifandray tamin' ny franc frantsay, dia ireto: franc congolais (Repoblika Demôkratikan' i Kôngô), franc Djibouti (Jibotỳ), franc guinéen  (Ginea), franc rwandais  (Roanda), franc suisse  (Soisa), franc burundais (Borondy).